Richard Pánik

Richard Pánik (* 7. február 1991, Martin) je slovenský profesionálny hokejista.

 Klubový hokej 
Richard Pánik je odchovancom martinského hokeja, no v pätnástich rokoch sa rozhodol pokračovať v kariére v Třinci, kde sa už v sezóne 2007/2008 ako 16-ročný dočkal premiéry v seniorskej českej O2 extralige. Podstatnú časť sezóny však odohral v juniorskej lige, kde v 39 zápasoch získal 62 bodov (35+27). 

Do zámoria odišiel po  CHL Import Drafte 2008, kedy ho z 10. pozície draftoval klub Windsor Spitfires a následne ho v roku 2009 draftoval klub NHL – Tampa Bay Lightning z celkového 52. miesta ako slovenskú draftovú jednotku. V sezóne 2009/2010 za Spitfires nastúpil na 33 zápasov, v ktorých zaznamenal 18 kanadských bodov za deväť gólov a deväť asistencií. V januári 2010 bol vymenený do klubu Belleville Bulls, kde odohral 27 zápasov, v ktorých zaznamenal 23 kanadských bodov (12+11).Richard Pánik bol vymenený do Belleville, www.slovaknhl.sk, 6.1.2010 Po tom, čo Belleville nepostúpilo do play-off sa  premiérovo ukázal v seniorskej súťaži AHL, kde v drese Norfolku Admirals odohral 5 zápasov (0+1). V ročníku 2010/2011 odohral za Belleville 27 zápasov, v ktorých zaznamenal 31 kanadských bodov (14+17, 26. miesto v bodovaní OHL). V decembri 2010 bol vymenený do tímu Guelph Storm.Richard Pánik vymenený do Guelphu, www.slovaknhl.sk, 2.12.2010 V nasledujúcej sezóne 2011/2012 pôsobil v Norfolku, kde odohral 64 zápasov základnej časti (19+22) a 18 zápasov play off (5+1). Na konci sezóny sa spolu s brankárom Jaroslavom Janusom tešil zo zisku Calderovho pohára. V sezóne 2012/2013 strávil väčšinu sezóny v Syracuse Crunch, no prebojoval sa aj do prvého tímu Tampy Bay, kde odohral 25 zápasov. 

V nasledujúcej sezóne 2013/2014 odohral v drese Lightning 52 zápasov, v ktorých zaznamenal 13 bodov (3+10), na farme v Syracuse odohral 13 stretnutí (3+8). 11. júla 2014 podpísal ročnú dvojcestnú zmluvu s klubom Lightning. Pred sezónou sa však do hlavného tímu neprebojoval a tak z waiver listiny podpísal klub Toronto Maple Leafs. Svoj prvý gól za Maple Leafs strelil 25. októbra 2014 v zápase proti Boston Bruins. Následne odohral celú sezónu za Maple Leafs, na jej konci podpísal ročnú zmluvu 975 000 dolárov. Klub však pred začiatkom novej sezóny umiestnil Pánika znovu na waiver listinu. 33 zápasov tak odohral na farme Toronto Marlies.

3. januára 2016 bol vymenený do klubu Chicago Blackhawks za útočníka Jeremyho Morina. Tréner Chicago Joel Quenneville sa vyjadril, že chce dať Pánikovi šancu v prvom tíme. Pánikovi sa darilo a aj jeho výkony v play-off mu umožili hrať v prvej formácií Chicaga. Sezóna 2006/07 bola jeho najproduktívnejšiou, odohral všetky zápasay základnej časti v ktorých strelil 22 gólov a pripísal si aj 22 asistencií.

V nasledujúcej sezóne mal slabšiu formu a klub ho vymenil do vtedy najslabšieho účastníka súťaže, Arizona Coyotes. Po bodovo výraznom začiatku sa Pánikovi nedarilo. Počas jeho druhej sezóny za Coyotes bojoval o účasť v play-off, klub však nakoniec nepostúpil.

1. júla 2019 podpísal štvorročnú zmluvu s klubom Washington Capitals. Svoj prvý gól za Capitals strelil po svojom zranení vo svojom trinástom zápase v novembri 2019. Za klub odohral 59 zápasov a strelil aj svoj prvý gól v play-off v NHL.

Počas skrátenej sezóny 2020/21 sa otvorene hovorilo o jeho výmene do iného klubu. 12. apríla 2021 bol súčasťou výmeny v rámci ktorej putoval do klubu Detroit Red Wings. Za Red Wings odohral 12 zápasov v ktorých strelil 1 gól a pripísal si 3 asistencie.

Pred sezónou 2021/22 prestúpil do klubu New York Islanders. V klube bola veľká konkurencia a nakoľko Pánik nepresvedčil predstaviteľov klubu putoval na farmu do AHL. 28. marca 2022 bol Pánik zapožičaný Islanders do tímu Chicago Wolves z AHL na zvyšok sezóny. V jeho drese získal Calder Cup.

Začiatkom sezóny 2022/23 ho poslal klub New York Islanders na hosťovanie do švajčiarského klubu Lausanne HC. S klubom sa dohodol na pôsobení do konca sezóny. Klub nedosiahol úspech, nakoľko sa neprebojoval do play off a vedenie sa rozhodlo nepredĺžiť zmluvu s Pánikom. Za Lausanne odohral celkovo 19 stretnutí v ktorých si pripísal 9 kanadských bodov, svoje pôsobenie v klube neoznačil za ideálne.

 Klubové štatistiky 
       Základná časť    Play-off Sezóna Tím Liga Z G A B TM Z G A B TM 2007–08 HC Oceláři Třinec CZE 6  0  0  0  0 —  —  —  —  — 2008–09 HC Oceláři Třinec Czech 15  1  1  2  4 4  0  0  0  0 2009–10 Windsor Spitfires OHL 33  9  9  18  19 —  —  —  —  — 2009–10 Belleville Bulls OHL 27  12  11  23  36 —  —  —  —  — 2009–10 Norfolk Admirals AHL 5  0  1  1  0 —  —  —  —  — 2010–11 Belleville Bulls OHL 27  14  17  31  33 —  —  —  —  — 2010–11 Guelph Storm OHL 24  13  12  25  42 6   1  2  3 10 2011–12 Norfolk Admirals AHL 64  19  22  41  62 18  5  1  6  23 2012–13 Syracuse Crunch AHL 51  22  19  41  81 16  9  5  14  59 2012–13 Tampa Bay Lightning NHL 25  5  4  9  4 —  —  —  —  — 2013–14 Tampa Bay Lightning NHL 50  3  10  13  21 2  0  0  0  4 2013–14 Syracuse Crunch AHL 13  3  8  11  8 —  —  —  —  — 2014–15 Toronto Maple Leafs NHL 76  11  6  17  49 —  —  —  —  — 2015–16 Toronto Marlies AHL 33  9  16  25  34 —  —  —  —  — 2015–16 Chicago Blackhawks NHL 30  6  2  8  6 6  0  3  3  6 2016–17 Chicago Blackhawks NHL 82  22  22  44  58 4  0  1  1  2 2017–18 Chicago Blackhawks NHL 37  6  10  16  26 —  —  —  —  — 2017–18 Arizona Coyotes NHL 35  8  11  19  12 —  —  —  —  — 2018–19 Arizona Coyotes NHL 75  14  19  33  44 —  —  —  —  — 2019–20 Washington Capitals NHL 59  9  13  22  36 8  1  0  1  6 2020–21 Washington Capitals NHL 36  3  6  9  16 —  —  —  —  — 2020–21 Detroit Red Wings NHL 12  1  3  4  2 —  —  —  —  — 2021–22 Bridgeport Islanders AHL 28  7  5  12  22 —  —  —  —  — 2021–22 Chicago Wolves AHL 11  2  5  7  21 16  6  5  11  28 2022–23 Lausanne HC NL 19  4  5  9  12 —  —  —  —  —NHL celkovo 517  88  106  194  274 20  1  4  5  18

 Reprezentácia 

Slovensko reprezentoval na dorasteneckých majstrovstvách sveta v roku 2007 a 2008, takisto aj na juniorských majstrovstvách sveta MSJ 2009, MSJ 2010  a MSJ 2011, kde bol kapitánom mužstva. Slovenský dres obliekol aj na seniorských  MS 2010. V roku 2014 si obliekol reprezentačný dres na ZOH v Soči aj na MS v Minsku.V roku 2019 na domácom šampionáte a v roku 2023 na MS v Tampere a Rige

 Reprezentačná štatistika 
 Rok Tím Podujatie Umiestnenie  Z G A B TM 2007 Slovensko MSJ18 5. miesto 6 0 2 2 2 2008 Slovensko MSJ18 7. miesto 6 4 6 10 0 2009 Slovensko MSJ 4. miesto 7 2 3 5 4 2010 Slovensko MSJ 8. miesto 6 6 2 8 2 2010 Slovensko MS 12. miesto 6 0 2 2 6 2011 Slovensko MSJ 8. miesto 6 7 2 9 12 2014 Slovensko ZOH 11. miesto 4 0 0 0 0 2014 Slovensko MS 9. miesto 7 0 0 0 2 2015 Slovensko MS 9. miesto 7 0 2 2 2 2019 Slovensko MS 9. miesto 7 1 6 7 2 2023 Slovensko MS 9. miesto 7 3 2 5 2 MSJ celkovo 31 19 15 34 20 MS celkovo 34 4 12 16 14

 Ocenenenia 
 Majstrovstvá sveta do 18 rokov 2007
Trojica najlepších hráčov reprezentácie na šampionáte. 

 Referencie 

 Externé odkazy 


Kategória:Slovenskí hokejisti
Kategória:Slovenskí hokejisti draftovaní NHL
Kategória:Hráči HC Třinec
Kategória:Hráči Tampa Bay Lightning
Kategória:Hráči Norfolk Admirals
Kategória:Hráči Toronto Maple Leafs
Kategória:Hráči Chicago Blackhawks
Kategória:Hráči Syracuse Crunch
Kategória:Hráči Arizona Coyotes
Kategória:Hráči Washington Capitals
Kategória:Hráči Detroit Red Wings
Kategória:Hráči New York Islanders
Kategória:Hráči Lausanne HC
Kategória:Hokejisti draftovaní klubom Tampa Bay Lightning
Kategória:Účastníci MS v hokeji 2010
Kategória:Účastníci MS v hokeji 2014
Kategória:Účastníci MS v hokeji 2015
Kategória:Účastníci MS v hokeji 2019
Kategória:Účastníci MS v hokeji 2023
Kategória:Osobnosti z Martina